**Általános Szerződési Feltételei (ÁSZF)**

a Pannon Egyetem által megrendezésre kerülő

Konferencia résztvevői számára

Jelen Általános Szerződési Feltételek (a továbbiakban: „**ÁSZF”**) határozzák meg a **Pannon Egyetem** (a továbbiakban: „**Szervező”**) által Magyarországon szervezett és megrendezésre kerülő konferencia (a továbbiakban: „**Konferencia**”) résztvevőire vonatkozó általános feltételeket. Jelen ÁSZF magyar nyelven készült, arra a magyar jog az irányadó.

Kérjük, figyelmesen olvassa el az alábbi Általános Szerződési Feltételeket, és csak akkor vegye igénybe szolgáltatásainkat, ha a meghirdetett feltételekkel egyetért. Ez azért különösen fontos, mert a Konferencán való regisztrációval Ön kijelenti, hogy elolvasta és elfogadta ezeket az Általános Szerződési Feltételeket, és azok minden pontjával egyetért.

#  A szerződés tárgya

Jelen Általános Szerződési Feltételek (a továbbiakban ÁSZF) szabályozzák a Pannon Egyetem által üzemeltetett honlapon meghirdetett SSRM-re történő jelentkezés és részvételre vonatkozó szerződés általános szerződési feltételeit, és ennek keretében az Konferenciára jelentkező személyek (a továbbiakban Résztvevő) jogait és kötelezettségeit. (A Pannon Egyetem és a Résztvevő együttesen a továbbiakban: Felek)

#  A Szervező adatai:

- Pannon Egyetem

- székhelye: 8200 Veszprém, Egyetem utca 10.

- adószám: 19310321-2-19,

- EU adószám: HU19310321,

- statisztikai szám: 19310321 8542 563 19.

- számlavezető pénzintézet: MBH Bank Nyrt.

- bankszámlaszám: 10300002 - 10802153 - 00014904

- IBAN: HU94 10300002 10300002 10802153 00014904

- SWIFT-kód: MKKBHUHB

- intézményi azonosító: FI 80554

- képviseli: Dr. Abonyi János rektor és Csillag Zsolt kancellár

#  A Konferencia adatai:

**Programok:** konferencia egyedi weboldalán

**Díj:** konferencia egyedi weboldalán

#  Fogalommeghatározások:

***Fogyasztó:*** a Ptk. 8:1. § (1) bekezdés 3. pontja szerinti természetes személy.

***Konferencia:*** a 3. pontban meghatározott Konferencia.

***Résztvevők*:** azon természetes személyek, akik saját nevükben vagy az őket delegáló jogi személyek nevében jegyet vesznek, akár részt vesznek a Konferencián, akár nem.

***Szerződés:*** A felek közötti szerződés a Résztvevő önkéntes regisztrációjával, az ÁSZF elfogadásával és a részvételi díj megfizetésével jön létre, elektronikus úton. A szerződés távollétében jön létre. A szerződés nem minősül írásba foglalt szerződésnek, nem kerül iktatásra, így utólag nem hozzáférhető. A szerződés létrejöttét az elektronikusan elmentett adatok és a véglegesített regisztráció igazolja. A szerződés megkötésével kapcsolatban keletkezett dokumentumokat (regisztrációs adatlap, befizetési bizonylat, kiállított számla, stb.) a Szervező a számviteli és adójogszabályok által előírt ideig megőrzi. A honlapon közzétett minden vonatkozó információ, beleértve a fizetési és lemondási feltételeket, valamint a számlázási információkat, a szerződés elválaszthatatlan részét képezi. A szerződés nyelve a magyar. A Felek közötti szerződés a Konferencia zárónapjáig és a teljes pénzügyi elszámolásig érvényes.

***Számlázás:*** A Szervező a beérkezett részvételi díjról számlát állít ki. A számla kiállítása a mindenkor hatályos számviteli és adójogszabályoknak megfelelően történik. A számla tartalmazhat közvetített szolgáltatást.

***Szerződéses Partner:*** A Rendezvénnyel kapcsolatban a Szervezővel létrehozott szerződéses jogviszony alapján önálló tevékenységet végző vállalkozás vagy más jogi személy.

***Szervező:*** Az 1. pontban meghatározott társaság.

***Weboldal:*** A Konferencia hivatalos weboldalai

# Az ÁSZF hatálya:

1. Jelen ÁSZF a Szervezőre és a Résztvevőkre terjed ki. Az ÁSZF határozza meg azokat a jogokat és kötelezettségeket, amelyek megilletik, illetve terhelik a Szervezőt és a Résztvevőket a Rendezvénnyel kapcsolatban. Szervező – a Résztvevők előzetes értesítése mellett – jogosult az ÁSZF-et egyoldalúan, írásban módosítani. Előzetes értesítésnek minősül, ha a Szervező a módosításokat kiemelve tartalmazó ÁSZF szövegét a Weboldalon közzéteszi. Résztvevők a Weboldalon történő jegyvásárlással a jelen ÁSZF-et magukra nézve kötelezőnek fogadják el.

# Regisztráció és jegyvásárlás:

1. A Konferencián történő részvétel díjköteles. Jegyet kizárólag a Weboldalon, az ott található űrlap kitöltésével és online fizetéssel lehet vásárolni. Személyes jegyvásárlásra nincs lehetőség. A jegyvásárlással a Szervező és a Résztvevők között elektronikus úton Szerződés jön létre.
2. A jegyvásárláshoz szükséges online fizetési felületet Szervező üzemelteti. A felület hibájából, meghibásodásából eredő minden kárért való felelősséget a Szervező kizárja.
3. A számla pénzügyi teljesítése a - díjköteles - Konferencián való részvétel feltétele. A végleges számlát Szervező elektronikusan, a regisztrált jegyvásárló email címére küldi.
4. A Résztvevő felelős minden olyan kárért, amely a kézbesítési e-mail cím hibás vagy hiányos megadásából, az e-mail tárhelyre bármely okból (például megtelt vagy időközben törölt e-mail fiók) történő sikertelenségéből származik.
5. Résztvevő kijelenti, hogy a jegyvásárlás során a valóságnak megfelelő adatokat ad meg. Szervező a Résztvevő által megadott adatok valóságtartalmát nem vizsgálja, a valótlan, téves, hibás adatok közléséből eredő károkért való felelősségét Szervező kizárja.
6. A sikeres regisztrációt és jegyvásárlást követő lemondás vagy a Konferencián történő meg nem jelenés esetén a jegy árát Szervezőnek nem áll módjában visszatéríteni. Nem érinti ez a rendelkezés a Fogyasztókat megillető, vonatkozó jogszabályokban előírt jogok gyakorlását, így különösen, a Fogyasztókat megillető elállási jog gyakorlását a vásárlást követő 14 napon belül.
7. Szervező a programváltoztatás jogát fenntartja. Szervező kizárja a jegyek cseréjét, pótlását, visszaváltását, vásárlási értékük egyéb módon való térítését.
8. Amennyiben a Konferencia a Szervező érdekkörében felmerült okból marad el, a jegy árát a Szervező visszautalja a Résztvevő részére, a Konferencia tervezett időpontját követő 3 munkanapon belül.
9. Amennyiben a Konferencia a Szervező érdekkörén kívül eső bármilyen okból (különösen, de nem kizárólagosan: háború, lázadás, terrorcselekmény, sztrájk, baleset, tűz, természeti katasztrófa, súlyos energiaellátási zavar vagy más előre nem látható akadály) marad el, Szervező a Résztvevővel szemben kártérítési felelősséggel nem tartozik, a jegy árának megtérítésére nem köteles.
10. Szervező a Konferencia mindenkor érvényes árait a Weboldalon is közzéteszi. Szervező fenntartja az árváltoztatás jogát. Szervező az árváltoztatást a Weboldalon közzéteszi.

# A Konferencián történő részvétel feltételei:

1. A Konferencia előtt megváltott jegyek, feljogosítják a Résztvevőket a Konferencia területén való tartózkodásra és az előadásokon történő részvételre. A jegyek névre szólnak, azokat átruházni a belépést megelőzően, kizárólag akkor lehetséges, ha az átruházás tényét írásban a konferenciát szervező szervezeti egység (melyet a konferencia egyedi weboldalán talál) e-mail címen legkésőbb a Konferencia napját megelőző munkanapon, 12:00 óráig jelzi a Résztvevő.
2. Belépéskor a Résztvevő aláveti magát a Konferencia vonatkozásában alkalmazásra kerülő jogszerű beléptetési folyamatnak. A Szervező a Konferencia biztonságos lebonyolítása érdekében fenntartja a jogot arra, hogy a Konferencia területére bevihető tárgyakat, eszközöket korlátozza, valamint nem megfelelő öltözék esetén a beléptetést megtagadhatja.
3. Résztvevők tudomásul veszik, hogy a Konferenciaról hang- és képfelvétel készül. Ennek megfelelően a Résztvevő a Konferencián történő részvétellel kifejezetten hozzájárul arcának, megjelenésének, megnyilvánulásainak rögzítéséhez és nyilvánosságra hozatalához, azzal, hogy kizárólag kifejezett beleegyezésével nevesíthető. Amennyiben a Konferencián Résztvevő közszereplőnek minősül, úgy a beleegyezése nélkül is nevesíthető. A Konferencián készített kép-és hangfelvételek az alábbi fórumokon kerülhet nyilvánosságra hozatalra: a Szervező weboldalai, facebook oldala, instagram oldala.
4. Résztvevő a jelen ÁSZF elfogadásával tudomásul veszi, hogy a Szervező előzetes engedélye szükséges a Konferencia egészének, vagy részeinek a rögzítéséhez.
5. A Konferencia területén a Szervező előzetes írásbeli engedélye hiányában tilos bármiféle gazdasági, kereskedelmi, politikai vagy reklámtevékenység folytatása, ideértve a fejvadász tevékenységet is. Ellenkező esetben a Szervezők fenntartják a jogot a Konferenciáról való kitiltásra.
6. A Résztvevő köteles a többi Résztvevő és az előadók jogait (beleértve a személyiségi jogait) és érdekeit tiszteletben tartani, a Konferencia eszközeit rendeltetésszerűen használni. Ellenkező esetben a Szervezők fenntartják a jogot a Konferenciáról való kitiltásra.
7. A Szervező célja, hogy zaklatásmentes élményt biztosítson minden, a Konferenciare látogatónak, nemre, szexuális orientációra, fogyatékosságra, megjelenésre, testfelépítésre, rasszra, vallásra való tekintet nélkül. A Konferencia látogatóinak zaklatása semmilyen formában nem megengedett. A szexuális töltetű megjegyzések és megnyilvánulások nem elfogadhatók a Konferencia keretei között. Szervezők fenntartják a jogot, hogy a szabályokat megszegő Résztvevőket ellentételezés nélkül kizárják a Konferencián történő további részvételből és eltávolítsák őket a Konferencia helyszínéről.

#  Szerzői jogok:

1. A Konferencia során keletkező szellemi alkotáshoz kapcsolódó jogosultság minden esetben a Szervezőt illeti.
2. A Konferencián készített kép—és hangfelvételek tekintetében a Szervező térben, időben, és felhasználási módban korlátlan, átruházható, és kizárólagos felhasználási jogosultságot szerez, az a Szervező kizárólagos tulajdonát képezi.
3. A Weboldalon és a Konferencia helyszínén megjelenő védjegyek, logók, illetve egyéb információk és anyagok a Szervező és a Szerződéses partnerei kizárólagos tulajdonát képezik. Ezen megjelöléseket a Rendező és a Szerződéses partnerei kifejezett és előzetes írásbeli jóváhagyása nélkül a Résztvevők bevételszerzési céllal semmilyen módon nem használhatják, nem másolhatják, nem terjeszthetik, és nem tehetik közzé. A védjegyek, logók, illetve egyéb információk és anyagok iparjogvédelmi, illetőleg szerzői jogi védelem alatt állnak, az ezekhez fűződő jogok a Szervezőt és a Szerződéses partnereit illetik meg.

# A felelősség korlátozása:

1. A Szervező kizárólag a neki felróható szándékos, továbbá az emberi életet, testi épséget vagy egészséget megkárosító szerződésszegésért felel, és a Résztvevőt, mint Fogyasztót jogszabályok alapján megillető jogokon túl kifejezetten kizárja a felelősségét minden egyéb káresemény kapcsán. A jegyárak az előzőekben írt kizárásokra tekintettel kerültek meghatározásra.
2. A Konferencián a Résztvevő teljes mértékben felelős mind polgári jogi, mind büntetőjogi értelemben az általa a Konferencia keretében, vagy azzal összefüggésben okozott károkért, mind a Szervező, mind a Szerződéses partnerek, mind a harmadik személyek tekintetében.
3. Szervező kizárja a felelősséget minden olyan kárért, amelyet a Résztvevő jogellenes tevékenysége vagy mulasztása okozott a Konferencia bármely Résztvevőjének vagy harmadik személynek. Szervező kizárólag a Konferencia helyszínén bekövetkező káresemények kapcsán vonható felelősségre, a jelen ÁSZF-ben írt feltételek fennállása esetén.

# Elállás/felmondási jog

1. A Résztvevőnek joga van 14 napon belül indoklás nélkül elállni a szerződéstől. A 14 napos határidőbe nem számít bele a szerződés megkötésének időpontja. Az elállási határidő a fizetés időpontjától (azaz a részvételi díj megfizetésének dátumától) számított 14 nap elteltével jár le. A résztvevő az elállási jogát írásban, e-mailben gyakorolhatja az alábbi elérhetőségeken: szervezes@managementpegtk.com A résztvevő határidőn belül gyakorolja elállási jogát, ha elállási nyilatkozatát a fenti határidő lejárta előtt elküldi vagy közli.
2. A visszavonás/megszüntetés joghatásai:
	1. Ha a Résztvevő él az elállási vagy felmondási jogával, a Szervező haladéktalanul, de legkésőbb 14 munkanapon belül banki átutalással visszatéríti a befizetett díjat, amelynek feltétele, hogy a Résztvevő által megadott banki adatok megfelelően kerüljenek rögzítésre a regisztráció során.
	2. Amennyiben a Résztvevő 2024. november 27. után él elállási jogával, tudomásul veszi, hogy a Szolgáltatót nem terheli visszafizetési kötelezettség. Az Általános Szerződési Feltételek elfogadásával a Résztvevő tudomásul veszi, hogy 2024. november 27. után elveszíti elállási és felmondási jogát.
	3. Amennyiben a Résztvevő elállási jogával a szerződéskötéstől, azaz a fizetés időpontjától (azaz a részvételi díj megfizetésének dátumától) számított 14 nap elteltével él, vagy ha nem jelenik meg a rendezvényen, a Szervező a befizetett díjat a Résztvevőnek semmilyen formában nem téríti vissza. A résztvevő elveszíti a rendezvényre előre befizetett teljes díjat. Ez a szabály akkor is érvényes, ha az eredeti megrendelés 14 nappal a rendezvény előtt történt.
3. Amennyiben a résztvevő nem kíván élni elállási vagy felmondási jogával, de nem tud részt venni a rendezvényen (pl. betegség vagy családi okok miatt), a rendezvényen való részvétel a Szervező engedélyével harmadik személyre átruházható. Ha ilyen kérés merül fel a 7.1. pontban foglaltak szerint kell jeleznie az átruházási szándékát, valamint a rendezvényen részt vevő harmadik fél nevét és elérhetőségét a szervezők felé. A befizetésről kiállított számla módosítására már nincs lehetőség.
4. A Fogyasztónak minősülő Résztvevő - a 45/2014 (II.26.) Kormányrendeletben előírt elállási/felmondási jog lejárta előtt - a regisztráció megküldésével kéri, hozzájárul, és egyúttal felhatalmazza a Szervezőt a teljesítés megkezdésére. A Fogyasztónak minősülő Résztvevő tudomásul veszi és egyúttal elfogadja, hogy a szolgáltatás egészének teljesítését követően elveszíti a Kormányrendelet 20. §-ában előírt 14 napos indoklás nélküli felmondási jogát. felhívjuk résztvevőink figyelmét, hogy vis maior (a Szervező érdekkörén és hatáskörén kívül eső körülmények) (pl. természeti katasztrófa, kormányzati intézkedések; egyéb ismert körülmények, amelyek a rendezvény megtartását akadályozzák) kapcsán a Konferencia időpontja vagy helyszíne módosulhat. Ebben az esetben a Szervező a befizetett részvételi díjat csak akkor téríti vissza, ha a lemondási határidő még nem járt le, ellenkező esetben a befizetett részvételi díj a módosított szolgáltatásra (időpont, helyszín) kerül átutalásra.
5. Hibás teljesítés, kártérítés

A hibás teljesítésre a Polgári Törvénykönyvben foglalt rendelkezések az irányadóak. A Résztvevő köteles a hibát a Konferencia helyszínén a Szervezőnek haladéktalanul bejelenteni és igényeit alátámasztani.

# Panaszkezelés

1. Panaszait és észrevételeit a Pannon Egyetem Panaszkezelési szabályzatában meghatározott módon és helyen jelentheti be (a szabályzat elérési útvonala:<https://minosegiranyitas.uni-pannon.hu/dokumentumok-kezelese/files/hatteranyagok/79-a-pannon-egyetem-panaszkezelesi-szabalyzata/file>)
2. A Szervező köteles a panaszt kivizsgálni, és a vizsgálat eredményéről értesíteni a résztvevőt. Vita esetén a felek igyekeznek azt békésen, tárgyalásos úton rendezni, ha ez nem sikerül, akkor jogi úton érvényesíthetik igényeiket.
3. A Fél panaszával a lakóhelye vagy tartózkodási helye szerint illetékes békéltető testülethez is fordulhat. A békéltető testületek hatásköréről és eljárásáról a következő linken tájékozódhat: http://www.bekeltetes.hu/index.php?id=testuletek A fogyasztói jogviták online rendezéséről szóló európai rendelet értelmében a fogyasztónak joga van alternatív online vitarendezési fórumot igénybe venni, amely a következő linken érhető el: http://ec.europa.eu/odr. A jelen szerződésben nem szabályozott kérdésekre a magyar jog, elsősorban a Polgári Törvénykönyv és a mindenkor hatályos magyar jogszabályok az irányadók. Jogvita esetén az ügyben az általános szabályok szerint illetékes és hatáskörrel rendelkező magyar bíróság jár el (Pp).

# Adatkezelés:

1. Résztvevő a Weboldalon történő regisztrációval hozzájárul ahhoz, hogy adatait a Szervező nyilvántartásba vegye és kezelje a vonatkozó adatvédelmi szabályoknak megfelelően. Az adatkezelés módjáról, terjedelméről, feltételeiről Szervező a honlapon közzétett adatvédelmi tájékoztatójában tájékoztatja a Résztvevőket.

# Egyéb Rendelkezések:

1. A jelen ÁSZF-ben nem szabályozott kérdésekben a Polgári Törvénykönyvről szóló 2013. évi V. törvény valamint a vonatkozó egyéb jogszabályi rendelkezéseket kell alkalmazni.
2. Kapcsolattartás: Felek írásos kommunikációnak fogadják el az e-mailben küldött leveleket. Szervező részéről kijelölt kapcsolattartó neve és elérhetősége a konferencia egyedi weboldalán található. A Felek kölcsönösen írásosnak fogadnak el ettől eltérő email címekről történő kommunikációt is, de bármilyen vitás kérdést vagy fizetési felszólítást a kijelölt címekre kell küldeni.
3. Jelen ÁSZF hatályon kívül helyezi a bármely fél által kiadott dokumentumban vagy elismerő nyilatkozatban foglalt minden egyéb feltételt vagy szóbeli megállapodást.
4. Jelen ÁSZF 2024. július 22.. napján lép hatályba.

#  Egyéb rendelkezések

Az Általános Szerződési Feltételekben nem szabályozott kérdésekre a magyar jog szabályai az irányadók.

Adatkezelés: 2011. évi CXII. törvény (Infotv.)

Elállás, termékszavatosság, kellékszavatosság, visszatérítés: 45/2014. (II. 26.) Korm. rendelet Jótállás: 151/2003. (IX. 22.) Korm. rendelet

Szerzői jogok: 1999. évi LXXVI. törvény

A Szerződésre különösen az alábbi jogszabályok vonatkoznak: 1997. évi CLV. törvény a fogyasztóvédelemről; 2001. évi CVIII. törvény az elektronikus kereskedelmi szolgáltatások, valamint az információs társadalommal összefüggő szolgáltatások egyes kérdéseiről; 2013. évi V. törvény a Polgári Törvénykönyvről (Ptk); 151/2003. (IX. 22.) Korm. rendelet az egyes tartós fogyasztási cikkekre vonatkozó kötelező jótállásról; 45/2014 (II.26) kormányrendelet a fogyasztó és a vállalkozás közötti szerződések részletes szabályairól; 19/2014. (IV. 29.) NGM rendelet a fogyasztó és vállalkozás közötti szerződés keretében eladott dolgokra vonatkozó szavatossági és jótállási igények intézésének eljárási szabályairól.

Az Általános Szerződési Feltételek "Megértettem és elfogadom" megjelölésével a résztvevő kijelenti, hogy elfogadja ezeket a feltételeket.

Veszprém, 2024. július 22.